**Mór Városi Önkormányzat Képviselő-testületének**

**248/2024. (VII.25.) határozata**

**az MLSZ Országos Pályafelújítási Programjához kapcsolódó műfüves pálya felújításának támogatásáról szóló pályázaton történő részvétel tárgyában**

1. Mór Városi Önkormányzat Képviselő-testülete részt kíván venni a Magyar Labdarúgó Szövetség Országos Pályafelújítási Program pályázatán az Önkormányzat és az MLSZ között 2013.08.26-án megkötött együttműködési megállapodás alapján a Mór 4262/7 hrsz-ú ingatlanon megépített nagyméretű 105x68 (111x72) méteres műfüves futballpálya felújítása céljából, továbbá egyetért a pályázat 2024. július 18-i határidőre történt benyújtásával és a pályázat mellékleteként benyújtott tulajdonosi hozzájáruló nyilatkozatban foglaltakkal.
2. A Képviselő-testület kötelezettséget vállal arra, hogy a Mór 4262/7 hrsz-ú ingatlanon megépített nagyméretű műfüves sportpálya MLSZ által a pályázati kiírásban meghatározott műszaki tartalommal történő felújításának bruttó 190.462.365 Ft becsült költsége 10%-ának megfelelő azaz bruttó 19.046.237 Ft összegű önrészt az Önkormányzat 2025. évi költségvetésébe betervezi.
3. A Képviselő-testület felhatalmazza a polgármestert a pályázat dokumentumainak benyújtására, a hiánypótlások, tisztázó kérdések teljesítésére, és az ezekhez szükséges dokumentumok aláírására, valamint nyertes pályázat és az MLSZ sportfejlesztési programjának 107/2011. (VI.30.) Korm. rendelet 2. § (1) bekezdés 2. pontjában meghatározott jóváhagyást végző szervezet által történő jóváhagyása esetén az Önkormányzat és az MLSZ közötti, 7 évre szóló együttműködési megállapodás aláírására.

Határidő: 2024.12.31.

Felelős: polgármester(Városfejlesztési és -üzemeltetési Iroda)

Fenyves Péter Dr. Taba Nikoletta

polgármester jegyző